[{"text_idx": "#000000", "text": "Lleoliad Priodas godidog yng ngogledd Cymru"}, {"text_idx": "#000002", "text": "Mae\u2019r Nant a\u0302\u2019i draeth gwbl breifat, capel, dewis o ystafelloedd i gynnal brecwast priodas a pharti nos ynghy\u0302d a\u0302\u2019r llety 5* (Croeso Cymru) yn cynnig yr holl gyfleusterau angenrheidiol. Mae Capel trwyddedig ar y safle i gynnal priodasau crefyddol neu gellir defnyddio Ystafell Rhys fel y gelwir, (yn y Neuadd) neu\u2019r sgubor ar gyfer gwasanaethau a phartneriaethau sifil. Rydym yn cynnal y wledd briodasol a pharti nos yn y Neuadd ac fe gynigir llety en-suite 5* i\u2019r gwesteion ym mythynnod y chwarelwyr gerllaw. Gyda safon uchel o wasanaeth, bwyd a diod ardderchog ynghy\u0302d a\u0302 golygfeydd arfordirol arbennig, mae pentref hudolus ac unigryw Nant Gwrtheyrn yn lleoliad perffaith i ymlacio a mwynhau\u2019r dathliadau gyda\u2019ch teulu a\u2019ch ffrindiau."}, {"text_idx": "#000003", "text": "Cael golwg ar ein pecyn priodas"}, {"text_idx": "#000004", "text": "Os ydych yn dewis priodi yn Nant Gwrtheyrn, cewch yr opsiwn o unai briodas grefyddol yn y capel neu briodas sifil yn Ystafell Rhys, sy\u2019n rhan o\u2019r Neuadd neu yn Sgubor.or at Sgubor."}, {"text_idx": "#000005", "text": "Codwyd Capel Seilo yn 1878 i wasanaethu cymuned chwarelyddol y Nant. Bellach, mae\u2019r capel wedi ei adnewyddu ac yn cynnig gofod perffaith ar gyfer cynnal gwasanaeth priodas. Gallwn eistedd hyd at 100 o westeion yn y capel gyda lle i ragor sefyll yn y cefn a gellir trefnu ichi ymarfer trefn y gwasanaeth yn y Capel cyn y seremoni."}, {"text_idx": "#000006", "text": "Cynhelir priodasau sifil yn Ystafell Rhys neu yn Sgubor Ty\u0302 Canol. Ceir golygfeydd godidog o\u2019r mo\u0302r yn ystafell Rhys a golygfeydd o\u2019r goedwig a hen fferm Ty\u0302 Uchaf o\u2019r Sgubor. Gallwn eistedd hyd at 100 o westeion y Ystafell Rhys a 80 o westeion yn Sgubor. Wedi\u2019r gwasanaeth, mae modd cerdded allan i fwynhau golygfeydd arbennig o\u2019r mo\u0302r a bae Porthdinllaen."}, {"text_idx": "#000007", "text": "Cewch ddewis o amrywiaeth o fwydlenni arbennig wedi eu teilwra ar gyfer brecwast priodas neu barti nos, rhestrau gwin wedi eu dewis yn ofalus a phecynnau diodydd ar gael i ateb eich anghenion."}, {"text_idx": "#000008", "text": "Mae ein prif gogydd yn hapus i drafod unrhyw ofynion neu syniadau sydd gennych ar gyfer eich brecwast priodas."}, {"text_idx": "#000009", "text": "Rydym yn cynnig gwasanaeth cwrtais, hawddgar ac effeithiol o fewn fframwaith broffesiynol er mwyn sicrhau bod eich diwrnod arbennig yn Y Nant yn atgof bythgofiadwy ichi, eich teulu a\u2019ch gwesteion i gyd..."}, {"text_idx": "#000010", "text": "Mae hyblygrwydd y neuadd yn golygu y gellir creu lleoliad unigryw a chofiadwy i chi boed eich dathliad yn briodas fawr neu yn achlysur personol ar gyfer teulu a ffrindiau agos, yn gyfle I adnewyddu eich addunedau priodasol neu\u2019n barti no\u0302s ar raddfa fawr."}, {"text_idx": "#000011", "text": "Mae lle i hyd at 146 o westeion i fwynhau\u2019r wledd briodasol a lle i hyd at 250 ar gyfer parti no\u0302s ar ffurf bwffe\u0301. Os ydych yn teimlo bod y neuadd yn rhy fawr yn ei ffurf bresennol, mae\u2019n bosibl defnyddio\u2019r wal symudol (partisiwn) i gyfyngu ar maint y neuadd, a\u2019i wneud yn fwy addas ar eich cyfer."}, {"text_idx": "#000012", "text": "\u201cNes i briodi yma yn 2006! Un o ddyddiau gorau fy mywyd. Lleoliad hardd.\u201d"}, {"text_idx": "#000013", "text": "\u201cFi a Nerys oedd y cwpl cyntaf i briodi yn y Nant yn o\u0302l yn 1997 a does unlle gwell! Cawsom ni a\u2019r holl westsai benwythnos anhygoel -lle hudol go iawn.\u201d"}, {"text_idx": "#000014", "text": "\u201cMi gefais y briodas fwyaf anhygoel yma.\u201d"}]